Pyotr Moskatov. Pyotr Georgiyevich Moskatov (1894-yil 3-iyun, Taganrog — 1969-yil 19-aprel, Kerch, Qrim viloyati) — Sovet Ittifoqi rahbarlaridan va davlat arbobi, 1 va 2- chaqiriq Sovet Ittifoqi Oliy Kengashi deputati. Hayoti. Moskatov 1894-yil 3-iyunda Taganrogda ishchi oilasida tugʻilgan. Boshlang`ich maktabni tugatgach, u metallurgga shogird tushadi. 1907—1913-yillarda Taganrog zavodlarida ishchi. Ish tashlashda qatnashdi va 1913-yilda u ma'muriy jihatdan Don kazaklari hududidan surgun qilindi. Donbass, Makeevka, Yuzovka, Rostov-Donda ishlagan. 1915-yilda haydovchi (Avstriya fronti) sifatida armiyaga chaqirildi. 1917-yil fevral oyida u polk qo'mitasining raisi etib saylandi. Karyera. Miya chayqalishi va gazdan zaharlanishdan so'ng u Rostov-Donda davolandi, keyin Taganrog metallurgiya zavodiga ishga kirdi va 1917-yil may oyida u yerda Rossiya Sotsial-demokratik Ishchilar partiyasiga (bolsheviklar) qo'shildi. 1917-yil sentabrdan - Taganrog shahar partiya qo'mitasi a'zosi. 1918-yilda Qizil Armiya siyosiy ishlarida ishladi. Nemislar Taganrogga yaqinlashganda, u Taganrog polki bilan birga Shimoliy Kavkazga chekindi, keyin Taman armiyasiga qo'shildi va zirhli mashina haydovchisi bo'lib ishladi. 1919-yilda u oq gvardiyachilar (Rostov-Don-Taganrog) tomonidan bosib olingan hududda yer osti ishlarini tashkil etish bo'yicha partiyaning muhim topshiriqlarini bajardi. Qizil Bayroq ordeni bilan taqdirlandi. 1919-yil dekabrdan - Taganrog shahar elektr stansiyasi direktori, 1921-yildan - Rossiya-Boltiq zavodi direktori. 1922-yil dekabrda u Rossiya Kommunistik partiyasi (bolsheviklar) Taganrog tuman qo'mitasining tashkiliy bo'limi mudiri etib tayinlandi. 1929-yil sentabrdan - Taganrog tuman partiya qo'mitasi kotibi bo`ldi. 1926-yil sentabr oyida Moskatov kasaba uyushma ishiga o'tkazildi va Metallurgiya ishchilari uyushmasining Shimoliy Kavkaz mintaqaviy qo'mitasi raisi etib tayinlandi. 1929-yildan - Metallurgiya ishchilari kasaba uyushmasi Markaziy qo'mitasi kotibi, 1931-yildan - transport muhandislari kasaba uyushmasi Markaziy qo'mitasi raisi. 1934—1939-yillarda Butunittifoq Kommunistik partiyasi (bolsheviklar) Markaziy Qo'mitasi huzuridagi Partiya nazorati komissiyasining a'zosi. 1936-yilda Pyotr Moskatov partiya nazorati komissiyasining Qozog'iston bo'yicha vakolatli vakili etib tayinlandi, so'ngra xuddi shu lavozim bo`yicha Uzoq Sharq o'lkasiga o'tkazildi. 1937-yil may oyidan - Butunittifoq kasaba uyushmalari markaziy kengashi kotibi. 1937-yil dekabrdan - Sovet Ittifoqi Oliy Kengashining deputati. 1940-yil oktabrdan - Sovet Ittifoqi Xalq Komissarlari Soveti huzuridagi Mehnat zahiralari Bosh boshqarmasi boshlig'i. Ulug' Vatan urushi yillarida Davlat mudofaa qo'mitasining sanoat va transport uchun yosh ishchilarni tayyorlash bo'yicha muhim topshiriqlarini bajardi. Buning uchun ikkita Lenin ordeni, 1-darajali Vatan urushi ordeni, Mehnat Qizil Bayroq ordeni bilan taqdirlangan. 1946—1952-yillarda - Sovet Ittifoqi mehnat zahiralari vazirining 1-o'rinbosari, 1939—1961-yillarda Sovet Ittifoqi Kommunistik partiyasi Markaziy Taftish Komissiyasining a'zosi, 1952—1959-yillarda esa Markaziy Taftish Komissiyasining raisi bo'lgan. Shu bilan birga, 1954—1960-yillarda u Sovet Ittifoqi Vazirlar Kengashi huzuridagi pensiya belgilash komissiyasi raisi bo'lgan. 1960-yilda nafaqaga chiqdi va 1969-yil 19-aprelda Kerchda vafot etdi. Asarlari. Pyotr Moskatov quyidagi kitoblarning muallifi: "Don ishchilar sinfi Sovet hokimiyati uchun kurashda" (1957), "Yelkama-yelka" (1955), "Oktabr inqilobi" (1957), "Partiya bilan birga" (1958).